Ir-Regolament tal-Kummissjoni (KE) Nru 2315/95
tad-29 ta’ Settembru 1995
li jipprovdi regoli dettaljati għall-applikazzjoni ta’ rifuzjonijiet ta’ esportazzjoni għal ċertu zokkor kopert bl-organizzazzjoni komuni tas-suq fiz-zokkor użat f’ċerti prodotti pproċessati minn frott u ħxejjex
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunitajiet Ewropej,
Wara li kkunsidrat ir-Regolament tal-Kunsill (KEE) Nru) 426/86 ta’ l-24 ta’ Frar 1986 dwar l-organizzazzjoni komuni tas-suq fi prodotti pproċessati minn frott u ħxejjex [1], kif l-aħħar emendat bir-Regolament tal-Kummissjoni (KE) Nru 2314/95 [2], u b’mod partikolari l-Artikoli 13(8), 14 (5) u 14a (7) tiegħu,
Billi skond l-Artikolu 13(4) tar-Regolament (KEE) Nru) 426/86, liċenzja ta’ esportazzjoni hija meħtieġa qabel tkun tista’ tingħata xi rifuzjoni;
Billi r-Regolament tal-Kummissjoni (KEE) Nru) 3719/88 [3], kif l-aħħar emendat bir-Regolament (KE) Nru 2137/95 [4], jipprovdi regoli dettaljati għall-applikazzjoni tas-sistema ta’ liċenzji ta’ importazzjoni u esportazzjoni u ċertifikati ta’ iffissar bil-quddiem għall-prodotti agrikoli;
Billi r-Regolament tal-Kummissjoni (KEE) Nru) 3846/87 [5], kif l-aħħar emendat bir-Regolament (KE) Nru 1628/95 [6], li jistabbilixxi nomenklatura ta’ prodotti agrikoli għar-rifuzjoni ta’ esportazzjoni;
Billi r-Regolament tal-Kummissjoni (KEE) Nru) 3665/87 [7], kif l-aħħar emendat bir-Regolament (KE) Nru 1384/95 [8], jipprovdi għal regoli komuni dwar l-applikazzjoni tas-sistema ta’ rifuzjoni ta’ esportazzjoni fuq prodotti agrikoli; billi dawk ir-regoli għandhom ikunu supplimentati b’regoli speċifiċi dwar ċertu zokkor kopert bl-organizzazzjoni komuni tas-suq fiz-zokkor użat f’ċerti prodotti pproċessati minn frott u ħxejjex;
Billi, skond l-Artikolu 13(1) tar-Regolament (KEE) Nru) 426/86, rifuzjonijiet għandhom ikunu ffissati fil-limiti li jirriżultaw minn ftehim konklużi skond l-Artikolu 228 tat-Trattat;
Billi, fil-waqt li jittieħed kont ta’ dan, u biex jiġi pprevenut tgħawwiġ ta’ kompetizzjoni, is-sistema ta’ rifuzjonijiet ta’ esportazzjoni għal ċertu zokkor kopert bl-organizzazzjoni komuni tas-suq fiz-zokkor użat f’ċerti prodotti pproċessati minn frott u ħxejjex għandu jinġieb fil-linja mas-sistema li għaliha jipprovdir-Regolament tal-Kummissjoni (KE) Nru 1464/95 tas-27 ta’ Ġunju 1995 dwar regoli dettaljata speċjali fl-applikazzjoni tal-liċenzji ta’ importazzjoni u esportazzjoni fis-settur taz-zokkor [9], kif l-aħħar emendat bir-regolament (KE) Nru 2136/95 [10], u r-Regolament tal-Kummissjoni (KE) Nru 2135/95 tas-7 ta’ Settembru 1995 li jipprovdi regoli dettaljati għall-applikazzjoni għall-għoti ta’ rifuzjonijiet ta’ esportazzjoni fis-settur taz-zokkor [11];
Billi għandhom isiru dispożizzjonijiet biex il-liċenzji jkollhom terminu itwal ta’ validità minn dak ipprovdut għal zokkor mhux mibdul;
Billi, skond ir-Regolament (KEE) Nru) Nru 426/86, l-Istati Membri għandhom jeżaminaw l-eżattezza tad-dikjarazzjonijiet li juri l-kwantitajiet ta’ zokkor użat fil-produzzjoni; billi, sabiex tkun garantita l-operazzjoni bla xkiel tas-sistema, għandhom isiru eżamijiet fuq ta’ l-anqas 5 % tad-dikjarazzjonijiet;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat tal-Ġestjoni dwar il-Prodotti Pproċessati minn Frott u Ħxejjex,
ADOTTAT DAN IR-REGOLAMENT:
Artikolu 1
Rifużjoni ta’ l-esportazzjoni tista’ tingħata dwar zokkor abjad u zokkor pur li jaqgħu taħt il-kodiċi NM 1701, isoglucose li jaqa’ taħt il-kodiċi NM 17024010, 17026010 u 17029030 u ġulepp tal-pitravi u ġulepp tal-kannamieli li jaqgħu taħt il-kodiċi NM 17029099 użati fil-prodotti elenkati fl-Artikolu 1(1)(b) tar-Regolament (KEE) Nru) 426/86.
Artikolu 2
1. Ir-Regolamenti (KE) Nri 1464/95 u 2135/95 għandhom japplikaw għall-prodotti li għalihom jirreferi l-Artikolu 1.
Iżda, għall-għanijiet ta’ l-applikazzjoni ta’ dan ir-regolament:
(a) il-kliem "tielet xahar" fl-Artikolu 6(3) tar-regolament (KE) Nru 1464/95 qegħdin jiġu b’dan mibdula bil-kliem "raba’ xahar";
(b) Is-sezzjoni 20 ta’ l-applikazzjoni għal-liċenzja u tal-liċenzja għandu jkun fihom waħda mill-indikazzjonijiet li ġejjin:
- "Azúcar utilizado en uno o varios productos enumerados en la letra b) del apartado 1 del artículo 1 del Reglamento (CEE) no 426/86,"
- "Sukker anvendt i et eller flere af de produkter, der er naevnt i artikel 1, stk. 1, litra b), i forordning (EOEF) nr. 426/86,"
- "Zucker, einem oder mehreren der in Artikel 1 Absatz 1 Buchstabe b) der Verordnung (EWG) Nr. 426/86 genannten Erzeugnissen zugesetzt,"
- "Ζάχαρη που χησιμοποιείται σε έυα η περιοσότερα των προϊόντων που απαριμούται στο άρρο 1 παράγραφος 1 στοιχείο β) του κανονισμού (EOK) αρι. 426/86,"
- "Zokkor użat f’wieħed jew iżjed mill-prodotti kif elenkati fl-Artikolu 1(1)(b) tar-Regolament (EEC) Nru) 426/86,"
- "Sucre mis en oeuvre dans un ou plusieurs produits énumérés à l-Artikolu 1er paragraphe 1 point b) du règlement (CEE) no 426/86,"
- "Zucchero incorporato in uno o più prodotti di cui all’articolo 1, paragrafo 1, lettera b) del regolamento (CEE) n. 426/86,"
- "Suiker, verwerkt in een of meer van de in artikel 1, lid 1, onder b), van Verordening (EEG) nr. 426/86 genoemde produkten,"
- "Açúcar utilizado num ou mais produtos enumerados no no 1, alínea b), do artigo 1o do Regulamento (CEE) no 426/86,"
- "Yhdessae tai useammassa asetuksen (ETY) N:o 426/86 1 artiklan 1 kohdan b alakohdassa luetellussa tuotteessa kaeytetty sokeri,"
- "Socker som tillsaetts i en eller flera av produkterna i artikel 1.1 b i foerordning (EEG) nr 426/86."
2. L-għoti ta’ rifuzjoni skond dan ir-Regolament għandu jipprekludi li tingħata rifuzjoni skond ir-regolament tal-Kummissjoni (KE) Nru 1429/95 dwar l-implimentazzjoni ta’ regoli għall-rifuzjonijiet ta’ esportazzjoni fuq prodotti pproċessati minn frott u ħxejjex ħlief għal dawk mogħtija għal zokkor miżjud [12].
Artikolu 3
L-awtoritajiet kompetenti ta’ l-Istati Membri għandhom jeżaminaw il-korrettezza tad-dikjarazzjonijiet li għalihom jirreferi l-Artikolu 14a (3) tar-Regolament (KEE) Nru) 426/86 dwar kampjun ta’ għall-anqas ta’ 5 % magħżul fuq bażi ta’ analisi ta’ riskju. Dawn l-eżamijiet għandhom isiru fuq records ta’ ħażniet kummerċjali miżmuma mill-mnifattur.
Artikolu 4
Dan ir-regolament għandu jidħol fis-seħħ fl-1 ta’ Ottubru 1995.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta’ Settembru 1995.